**Analýza vplyvov na podnikateľské prostredie**

**Názov materiálu:** Návrh nariadenie vlády Slovenskej republiky o záujme Slovenskej republiky udeliť národné vízum vybraným skupinám štátnych príslušníkov tretích krajín vo vybraných zamestnaniach v oblasti priemyslu

**Predkladateľ:** Ministerstvo práce, sociálnych vecí a rodiny Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | *0* | *0* |
| *B. Iné poplatky* | *0* | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *0* |
| ***Spolu = A+B+C+D*** | ***0*** | ***0*** |
| ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

Mechanizmus znižovania byrokracie a nákladov sa neuplatňuje. Návrh nariadenia vlády SR nepredstavuje úsporu finančných nákladov zamestnávateľa/podnikateľa v zmysle nákladov definovaných kalkulačkou nákladov. Predstavuje síce časovú úsporu, ale v zmysle skrátenia obdobia/lehoty na vybavenie žiadosti (hovoríme o žiadosti o udelenie národného víza, ktorú predkladá štátny príslušník tretej krajiny, nie zamestnávateľ), a nie v zmysle zníženia časovej náročnosti úkonov zamestnávateľa. Návrhom nariadenia vlády SR sa zlepší dostupnosť vhodnej pracovnej sily v zamestnaniach, ktoré sú dlhodobo identifikované ako zamestnania s nedostatkom pracovnej sily.

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

MPSVR SR zverejnilo na portáli Slov-Lex dňa 3.5.2023 predbežnú informáciu Návrh nariadenia vlády Slovenskej republiky o záujme Slovenskej republiky udeliť národné vízum vybraným skupinám štátnych príslušníkov tretích krajín pre oblasť priemyslu (PI/2023/137). Predbežná informácia bola zverejnená do 19.5.2023 na tomto odkaze: <https://www.slov-lex.sk/legislativne-procesy/SK/PI/2023/137>.

Do konzultácií sa prihlásila Asociácia priemyselných zväzov a dopravy a Klub 500. Konzultácie prebehli na nasledujúcich stretnutiach:

**22.5.2023 – Asociácia priemyselných zväzov a dopravy – online forma**

Konzultácia s APZD prebehla formou diskusie k jednotlivým podnetom APZD, ktoré uplatnili k predbežnej informácii:

* rozsah zamestnaní podliehajúcich nariadeniu – MPSVR SR akceptovalo návrh APZD zahrnúť do rozsahu zamestnaní zamestnania 8211000 Montážny pracovník (operátor) v strojárskej výrobe a 8212002 Montážny pracovník (operátor) elektronických zariadení a informovalo o pridaní ďalších piatich zamestnaniach pre priemysel.
* rozsah zdrojových krajín – MPSVR SR akceptovalo požiadavku APZD na určenie zdrojových krajín okrem krajiny Vietnam. Medzi zdrojové krajiny tak bude patriť Bieloruská republika, Srbská republika, Severomacedónska republika, Bosna a Hercegovina, Čierna Hora, Gruzínsko, Arménska republika, Moldavská republika, Ukrajina, Kirgizská republika, Kazachstan, Azerbajdžan, Turkmenistan, Tadžikistan, Uzbekistan a India.
* určenie ročnej kvóty – APZD požaduje minimálne takú ročnú kvótu ako je ustanovená v obdobnom nariadení vlády SR určenom pre vodičov – t.j. 5 000 národných víz na kalendárny rok. MPSVR SR túto požiadavku neakceptovalo nakoľko dodatočná potreba práce bola APZD vyčíslená na niekoľko rokov, pričom priemerná ročná výška zodpovedá cca 2 000 národným vízam ročne.
* určenie kvalifikačných požiadaviek – MPSVR SR po dohode s APZD určilo, že pre pozície 8211000 Montážny pracovník (operátor) v strojárskej výrobe a 8212002 Montážny pracovník (operátor) elektronických zariadení bude ako doklad preukazujúci účel pobytu postačovať pracovná zmluva, nakoľko ide o pozície, pri ktorých sa nevyžaduje osobitná kvalifikácia. Pri ostatných pozíciách bude požadovaná pracovná zmluva a príslušný doklad o zodpovedajúcej kvalifikácii (doklad o vzdelaní, certifikát).
* možnosť uplatňovania nariadenia aj na rodinných príslušníkov – MPSVR SR neakceptovalo uvedený návrh. Držiteľ národného víza môže okamžite požiadať o udelenie prechodného pobytu a zároveň jeho rodinný príslušník môže požiadať o udelenie prechodného pobytu na účel zlúčenia rodiny.

**29.5.2023 – Klub 500 – online forma**

Konzultácia s Klubom 500 prebehla formou predstavenia zámeru MPSVR SR predložiť uvedené nariadenie do legislatívneho procesu. V rámci diskusie MPSVR SR predstavilo výber zdrojových krajín, výber zamestnaní ako aj proces, ktorý predchádza samotnému udeleniu národného víza. Klub 500 vyslovil záujem na rozšírení zoznamu povolaní a svoj návrh dodatočne zaslal písomne. Klub 500 navrhol doplniť nasledujúce pozície: 8121004 – Hutník operátor, údržbár, 8121999 – Operátor zariadenia v hutníckom a zlievarenskom priemysle inde neuvedený, 7221002 – Kováč pre strojné kovanie, 7224002 – Brúsič nástrojov, 8344000 – Operátor vysokozdvižného vozíka, 7543012 – Prevádzkový zámočník (údržbár) a 7411001 – Stavebný a prevádzkový elektrikár.

MPSVR SR akceptovalo povolania 8344000 – Operátor vysokozdvižného vozíka a 7411001 – Stavebný a prevádzkový elektrikár.

MPSVR SR neakceptovalo 8121004 – Hutník operátor, údržbár, 8121999 – Operátor zariadenia v hutníckom a zlievarenskom priemysle inde neuvedený, 7221002 – Kováč pre strojné kovanie, 7224002 – Brúsič nástrojov, 7543012 – Prevádzkový zámočník (údržbár).

MPSVR SR na základe zoznamu zamestnaní s nedostatkom pracovnej sily v jednotlivých krajoch, aktuálnych údajov o počte nahlásených voľných pracovných miest v navrhovaných zamestnaniach, ako aj údajov o počte uchádzačov o zamestnanie s vhodnou kvalifikáciou aktualizovalo zoznam zamestnaní, na ktoré sa bude nariadenie vzťahovať.

Na základe údajov v Informačnom systéme služieb zamestnanosti (ISSZ) k 29.5.2023 bolo medzi navrhované vybrané zamestnania doplnený Stavebný a prevádzkový elektrikár (741101). Aktuálny počet voľných pracovných miest pre toto zamestnanie evidovaných v systéme ISSZ bol ku dňu 29.5.2023 evidovaných 1 192 v rámci celého územia SR, pričom počet vhodných uchádzačov o zamestnanie na výkon tohto zamestnania bol len 258. Zároveň sa zo zoznamu krajín odstránila India a Vietnam na odporúčanie MZVEZ SR a MV SR z dôvodu bezpečnostného rizika.

**3.3 Vplyvy na konkurencieschopnosť a produktivitu**

Návrhom nariadenia vlády SR dochádza k zjednodušeniu získania zahraničnej pracovnej sily vo vybraných zamestnaniach pre oblasť priemyslu. Návrh nariadenia vlády SR predpokladá zlepšenie, resp. urýchlenie dostupnosti pracovnej sily pre zamestnania, ktoré sú dlhodobo identifikované ako zamestnania s nedostatkom pracovnej sily.

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*X zvyšuje ☐ nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje x nemení ☐ znižuje*

**3.4 Iné vplyvy na podnikateľské prostredie**

*Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte. Patria sem:*

1. *sankcie alebo pokuty, ako dôsledok porušenia právne záväzných ustanovení;*
2. *vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;*
3. *regulované ceny podľa zákona č. 18/1996 Z. z. o cenách;*
4. *iné vplyvy, ktoré predpokladá materiál, ale nemožno ich zaradiť do častí 3.1 a 3.3.*

Návrh nariadenia vlády SR predstavuje časovú úsporu a zabezpečenie plynulého obsadenia voľných pracovných miest v priemysle. Návrhom nariadenia vlády SR sa zlepší dostupnosť vhodnej pracovnej sily v zamestnaniach, ktoré sú dlhodobo identifikované ako zamestnania s nedostatkom pracovnej sily. Návrhom nariadenia vlády SR dochádza k zjednodušeniu získania zahraničnej pracovnej sily vo vybraných zamestnaniach pre oblasť priemyslu. Návrh nariadenia vlády SR predpokladá zlepšenie, resp. urýchlenie dostupnosti pracovnej sily pre zamestnania, ktoré sú dlhodobo identifikované ako zamestnania s nedostatkom pracovnej sily.